Document ID: 32011D0490

A BIZOTTSÁG VÉGREHAJTÁSI HATÁROZATA
(2011. augusztus 2.)
az acekinocil, az Adoxophyes orana granulovírus, az aminopiralid, a flubendiamid, a mandipropamid, a metaflumizon, a foszfán, a piroxszulam és a tienkarbazon új hatóanyagra vonatkozóan megadott ideiglenes engedélyek tagállamok által történő meghosszabbításának engedélyezéséről
(az értesítés a C(2011) 5321. számú dokumentummal történt)
(EGT-vonatkozású szöveg)
(2011/490/EU)
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel a növényvédő szerek forgalomba hozataláról szóló, 1991. július 15-i 91/414/EGK tanácsi irányelvre (1) és különösen annak 8. cikke (1) bekezdésének negyedik albekezdésére,
tekintettel a növényvédő szerek forgalomba hozataláról, valamint a 79/117/EGK és a 91/414/EGK tanácsi irányelv hatályon kívül helyezéséről szóló, 2009. október 21-i 1107/2009/EK európai parlamenti és tanácsi rendeletre (2) és különösen annak 80. cikke (1) bekezdésének a) pontjára,
mivel:
(1)
Az 1107/2009/EK rendelet 80. cikke (1) bekezdésének a) pontja szerint a 91/414/EGK irányelvet továbbra is alkalmazni kell azon hatóanyagok esetében, amelyekről a 91/414/EGK irányelv 6. cikkének (3) bekezdése szerint 2011. június 14-e előtt határozatot fogadtak el.
(2)
A 91/414/EGK irányelv 6. cikkének (2) bekezdésével összhangban 2003 márciusában Hollandiához kérelem érkezett az Agro-Kanesho vállalattól az acekinocil hatóanyagnak a 91/414/EGK irányelv I. mellékletébe történő felvételére vonatkozóan. A 2003/636/EK bizottsági határozat (3) megerősítette, hogy a benyújtott dosszié hiánytalan, és elvben megfelel az irányelv II. és III. mellékletében foglalt adat- és információszolgáltatási követelményeknek.
(3)
A 91/414/EGK irányelv 6. cikkének (2) bekezdésével összhangban 2004 novemberében kérelem érkezett Németországhoz az Andermatt Biocontrol GmbH-tól az Adoxophyes orana granulovírus hatóanyagnak a 91/414/EGK irányelv I. mellékletébe történő felvételére vonatkozóan. A 2007/669/EK bizottsági határozat (4) megerősítette, hogy a benyújtott dosszié hiánytalan, és elvben megfelel az irányelv II. és III. mellékletében foglalt adat- és információszolgáltatási követelményeknek.
(4)
A 91/414/EGK irányelv 6. cikkének (2) bekezdésével összhangban 2004 áprilisában kérelem érkezett az Egyesült Királysághoz a Dow AgroSciences Ltd. vállalattól az aminopiralid hatóanyagnak a 91/414/EGK irányelv I. mellékletébe való felvételére vonatkozóan. A 2005/778/EK bizottsági határozat (5) megerősítette, hogy a benyújtott dosszié hiánytalan, és elvben megfelel az irányelv II. és III. mellékletében foglalt adat- és információszolgáltatási követelményeknek.
(5)
A 91/414/EGK irányelv 6. cikkének (2) bekezdésével összhangban 2006 márciusában kérelem érkezett Görögországhoz a Bayer CropScience AG vállalattól a flubendiamid hatóanyagnak a 91/414/EGK irányelv I. mellékletébe történő felvétele érdekében. A 2006/927/EK bizottsági határozat (6) megerősítette, hogy a benyújtott dosszié hiánytalan, és elvben megfelel az irányelv II. és III. mellékletében foglalt adat- és információszolgáltatási követelményeknek.
(6)
A 91/414/EGK irányelv 6. cikkének (2) bekezdésével összhangban 2005 decemberében kérelem érkezett Ausztriához a Syngenta Ltd. vállalattól a mandipropamid hatóanyagnak a 91/414/EGK irányelv I. mellékletébe történő felvételére vonatkozóan. A 2006/589/EK bizottsági határozat (7) megerősítette, hogy a benyújtott dosszié hiánytalan, és elvben megfelel az irányelv II. és III. mellékletében foglalt adat- és információszolgáltatási követelményeknek.
(7)
A 91/414/EGK irányelv 6. cikkének (2) bekezdésével összhangban 2005 novemberében kérelem érkezett az Egyesült Királysághoz a BASF SE vállalattól a metaflumizon hatóanyagnak a 91/414/EGK irányelv I. mellékletébe történő felvételére vonatkozóan. A 2006/517/EK bizottsági határozat (8) megerősítette, hogy a benyújtott dosszié hiánytalan, és elvben megfelel az irányelv II. és III. mellékletében foglalt adat- és információszolgáltatási követelményeknek.
(8)
A 91/414/EGK irányelv 6. cikkének (2) bekezdésével összhangban 2007 októberében kérelem érkezett Németországhoz az S&A GmbH vállalattól a foszfán hatóanyagnak a 91/414/EGK irányelv I. mellékletébe történő felvételére vonatkozóan. A 2008/566/EK bizottsági határozat (9) megerősítette, hogy a benyújtott dosszié hiánytalan, és elvben megfelel az irányelv II. és III. mellékletében foglalt adat- és információszolgáltatási követelményeknek.
(9)
A 91/414/EGK irányelv 6. cikkének (2) bekezdésével összhangban 2006 februárjában kérelem érkezett az Egyesült Királysághoz a Dow AgroSciences GmbH. vállalattól a piroxszulam hatóanyagnak a 91/414/EGK irányelv I. mellékletébe való felvételére vonatkozóan. A 2007/277/EK bizottsági határozat (10) megerősítette, hogy a benyújtott dosszié hiánytalan, és elvben megfelel az irányelv II. és III. mellékletében foglalt adat- és információszolgáltatási követelményeknek.
(10)
A 91/414/EGK irányelv 6. cikkének (2) bekezdésével összhangban 2007 áprilisában kérelem érkezett az Egyesült Királysághoz a Bayer CropScience AG vállalattól a tienkarbazon hatóanyagnak a 91/414/EGK irányelv I. mellékletébe való felvételére vonatkozóan. A 2008/566/EK határozat megerősítette, hogy a benyújtott dosszié hiánytalan, és elvben megfelel az irányelv II. és III. mellékletében foglalt adat- és információszolgáltatási követelményeknek.
(11)
A dossziék teljességének megerősítésére azért volt szükség, hogy azokat részletes vizsgálatnak lehessen alávetni, és a tagállamok a szóban forgó hatóanyagokat tartalmazó növényvédő szerekre - legfeljebb három évre szóló - ideiglenes engedélyeket adhassanak ki, amennyiben azok egyben eleget tesznek a 91/414/EGK irányelv 8. cikkének (1) bekezdésében meghatározott feltételeknek, különösen ami az irányelvben meghatározott követelményeknek megfelelően a hatóanyagok és a növényvédő szerek részletes vizsgálatára vonatkozó feltételeket illeti.
(12)
A 91/414/EGK irányelv 6. cikke (2) és (4) bekezdésének megfelelően megtörtént az említett hatóanyagoknak a kérelmezők által javasolt felhasználási módok tekintetében az emberi egészségre és környezetre gyakorolt hatásainak vizsgálata. A referens tagállamok értékelő jelentésük tervezetét 2005. március 15-én (acekinocil), 2008. augusztus 13-án (Adoxophyes orana granulovírus), 2006. augusztus 22-én (aminopiralid), 2008. szeptember 1-jén (flubendiamid), 2006. november 30-án (mandipropamid), 2008. április 15-én (metaflumizon), 2010. február 24-én (foszfán), 2008. március 20-án (piroxszulam) és 2008. december 17-én (tienkarbazon) nyújtották be a Bizottságnak.
(13)
Miután a referens tagállamok benyújtották az értékelő jelentések tervezetét, nyilvánvalóvá vált, hogy a kérelmezőktől további információkat kell kérni, a referens tagállamoknak pedig meg kell vizsgálniuk a kapott információkat, majd erről értékelést kell benyújtaniuk. A dossziék vizsgálata ezért még folyamatban van, és nincs mód arra, hogy az értékelés a 2009/579/EK bizottsági határozattal (11) (acekinocil, aminopiralid és mandipropamid), valamint a 2009/865/EK bizottsági határozattal (12) (metaflumizon) összefüggésben a 91/414/EGK irányelvben előírt határidőre befejeződjön.
(14)
Mivel az értékelés során mindeddig nem merült fel közvetlen aggodalomra okot adó körülmény, a tagállamok számára lehetővé kell tenni, hogy a kérdéses hatóanyagokat tartalmazó növényvédő szerekre kiadott ideiglenes engedélyeket a 91/414/EGK irányelv 8. cikkének rendelkezéseivel összhangban 24 hónappal meghosszabbítsák annak érdekében, hogy a dossziék vizsgálata folytatódhasson. Az acekinocilnak, az Adoxophyes orana granulovírusnak, az aminopiralidnak, a flubendiamidnek, a mandipropamidnak, a metaflumizonnak, a foszfánnak, a piroxszulamnak és a tienkarbazonnak az 1107/2009/EK rendelet 13. cikkének (2) bekezdése szerinti esetleges jóváhagyásáról szóló határozathoz szükséges értékelés és döntéshozatali folyamat 24 hónap alatt lezárul.
(15)
Az e határozatban előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A tagállamok az acekinocilt, az Adoxophyes orana granulovírust, az aminopiralidot, a flubendiamidot, a mandipropamidot, a metaflumizont, a foszfánt, a piroxszulamot és a tienkarbazont tartalmazó növényvédő szerek ideiglenes engedélyeit legkésőbb 2013. július 31-ig meghosszabbíthatják.
2. cikk
Ez a határozat 2013. július 31-én hatályát veszti.
3. cikk
Ennek a határozatnak a tagállamok a címzettjei.
Kelt Brüsszelben, 2011. augusztus 2-án.

Labels: 3
6